3335 
3340 
3345 
3350 
3355 
3360 
3365 
3370 
La Vie de saint Quentin par Huon le Roi de Cambrai : 49 
Ensi com il avoit songié, 
Par cifflerie et par gabois. 
Poi le prisa a cele fois; 
Aine ne se volt por cou targier 
De cruautés recommencier 
Ne de nostre signor despire; 
S'il fu malvais, or est il pire. 
Saint Quentin durement blasmoit, 
Molt a envis se castioit. 
Une nuit ert dedens son lit, 
Dormi avoit assés petit, 
Et sains Quentins devant lui vient, 
Ki plain sen poing de verges tient 
Molt agües et molt ciunglans. 
„Dors tu“, fait il, „fel souduians? 
Tu as tenu mauvaisement 
Mon dit et mon enseignement.* 
De la verge grans cols li done; 
Ne li dist plus ne araisone, 
Ains li done cols mervelleus: 
Par tout le cors fu dolereus. 
De la dolor s'est esvelliés, 
Et sains Quentins tint enpugniés 
Les grans verges dont l’ot batu, 
Puis li dist: „Vassal, or as tu 
Eü gueredon et merite 
Por l'uevre Deu, ke t'as despite. 
Petit doutoies mes manaces; 
Or te commanc ke mais ne faces. 
Prent ces verges isnelement 
Et demain mousterras la gent 
Comment j'en ai par ta folie 
Ta char batue et laidengie. 
Les verges remanront o toi, 
Si les mousterras de par moi. 
Degerpis mais ta grant folie, 
Ta cruauté, ta male vie, 
S'aeure Deu et tous ses sains. 
Se tu de cou faire te fains, 
3377 Et a torne — 3382 le m. — 3409 Chr. 
F. 320 d 
3375 
3380 
3390 
3395 
3400 
3105 
Je te promec a faire pis.“ 
A. tant li sains s'en est partis, 
Et cil remest en grant freor. 
A Damedeu nostre signor 
A atorné tout son corage 
Et degerpi son grant outrage; 
Et al demain bien par matin 
Vint a le tombe saint Quentin. 
Les verges avoec lui porta, 
A tout le peule les moustra, 
S'aventure lor a contee 
Et sa batéure moustree. 
Quant les miracles entendirent, 
Grases et los Deu en rendirent 
Et servirent et honererent 
Et le martyr plus en amerent. 
Et cil devint de bone vie 
Sans cruauté et sans envie 
Et crei Deu de bon cuer fin 
Et s'onera molt saint Quentin 
Et dona riches vestimens, 
Dras de soie et aornemens 
Et calices d'argent et d'or, 
Ki en l'eglise sont encor. 
Capes de paile avironees 
De riches gesmes aornees 
Mist en l'eglise por servir 
Le cors al glorieus martyr. 
Ensi li lius monteplia 
Que li bons sains edefia. 
Aprés ceste miracle voire 
Avint une autre tote voire. 
Cil ki servoient saint Quentin 
Avoient .. mauvais voisin, 
Desloial et mal traitour 
Et de lor droit faus jugeour. 
Chevaliers ert de grant renon. 
Sed ille, mentis tumore pertinax, cum nollet monitori acquiescere, eum quadam nocte verberibus attigit: 
quam caedem jussit ut Leoditio, sui martyrii custodi, immo omni ostenderet populo, ac deinde ad sepulcrum 
ipsius evigilans cum omni sollicitudine veniens, devolutus humo, mox ima Dominum prece deprecaretur ejus- 
dem martyris 
meritis et precibus sibi affuturum. 
Quod ille, quamvis coactus, palam omnibus, et vulnera 
ostendens et verba proloquens, jubentis imperium per omnia exsecutus est. 
Postquam vero haec gesta sunt, 
conversus ab errore suo, donaria multa argenti et vestimentorum plurimum contulit in eadem basilica, auro 
texta gemmisque fulgentia. 
